Diari Oficial de la Generalitat Valenciana


Sumari del DOGV 6048, del 02-07-2009 (2009/7573)

RESOLUCIO de 10 de juny de 2009, de la Conselleria d'Educació, per la qual s'abribuïx la denominació específica de Rei En Jaume a l'Institut d'Educació Secundària d'Alzira.
----------------------------------------------------------------------------------------------------------------------------------------------------------------------------

### Dades del document

Número de DOGV
:   6048

Data del DOGV
:   02-07-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/7573


Data del document
:   10-06-2009

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament

RESOLUCIO de 10 de juny de 2009, de la Conselleria d'Educació, per la qual s'abribuïx la denominació específica de Rei En Jaume a l'Institut d'Educació Secundària d'Alzira. [2009/7573]  
El Consell Escolar de l'Institut d'Educació Secundària d'Alzira, en la sessió celebrada l'1 de febrer de 2007, va aprovar sol·licitar per al mencionat centre la denominació específica de Rei En Jaume.  
Esta proposta va ser aprovada pel Consell Escolar Municipal de l'Ajuntament d'Alzira, en sessió celebrada el dia 10 de maig de 2007. Disposa, a més, de l'informe favorable de la Inspecció Educativa de la Direcció Territorial d'Educació de València, de data de 18 de maig de 2009.  
Esta denominació és deguda al fet que es troba en una zona valencianoparlant i, de fet, tot el poble el coneix amb este nom.  
L'article 13 de la Llei Orgànica 8/1985, de 3 de juliol, reguladora del dret a l'educació establix que tots els centres tindran una denominació específica.  
L'article 3.2 del Reglament Orgànic i Funcional dels Instituts d'Educació Secundària establix que, creat el centre, el consell escolar podrà proposar a la Conselleria d'Educació la denominació específica, després de l'informe favorable del consell escolar municipal, o, si no n'hi hi ha, del ple de l'ajuntament corresponent.  
L'article 3.3 del mencionat reglament establix que no podran existir, en el mateix municipi, centres amb la mateixa denominació específica o que puga induir a error o confusió. El registre de Centres Docents de la Comunitat Valenciana certifica, el 24 d'abril de 2009, que no hi ha cap centre inscrit amb la dita denominació específica a la localitat d'Alzira.  
En virtut d'això i fent ús dels facultats que em conferix l'article 28 de la Llei 5/1983, de 30 de desembre, del Consell, i vista la proposta del director general d'Ordenació i Centres Docents del dia 2 de juny de 2009, i de conformitat amb esta, resolc:  
Primer  
Concedir la denominació específica de Rei En Jaume a l'Institut d'Educació Secundària d'Alzira, codi 00609566.  
Segon  
Inscriure esta resolució en el Registre de Centres Docents de la Comunitat Valenciana.  
Tercer  
La present resolució tindrà efectes a partir del dia de la publicació en el Diari Oficial de la Comunitat Valenciana.  
Quart  
D'acord amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, és podrà interposar un recurs potestatiu, de reposició o plantejar directament recurs contenciós administratiu, en els terminis i davant dels òrgans indicats a continuació:  
a) El recurs de reposició s'ha d'interposar davant el conseller d'Educació en el termini d'un mes des de l'endemà de la publicació.  
b) El recurs contenciós administratiu s'ha de plantejar davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
València, 10 de juny de 2009  
El conseller d'Educació,  
ALEJANDRO FONT DE MORA TURÓN